Ka 1996, ke ne ka ya kwa kopanong ya kgaolo ya Basupi ba ga Jehofa kwa Tallin, kwa Estonia, mo lefelong le le neng le se kgakala le setadiamo sa dikoloi se gantsi ke neng ke gaisana mo go lone. Kwa kopanong, ke ne ka bona batho ba ba tswang kwa dinageng tse di farologaneng ba kopane mmogo ka kutlwano le ka kagiso. Ka sekai, fa mongwe wa Basupi a latlhegelwa ke kgetsi ya gagwe, ke ne ke akanya gore a ka se tlhole a e bona. Mme go ise go ye kae, Mosupi yo mongwe o ne a bona kgetsi eo mme a e busa go se na sepe se se tlhaelang mo go yone. Ke ne ka gakgamala tota! Gone jaanong ke tlhaloganya gore ruri Basupi ba tshela ka melao e e kwa godimo ya Baebele. Nna le Evija re ne ra tswelela go dira kgatelopele mo thutong ya rona mme ka 1997 re ne ra kolobediwa go nna Basupi ba ga Jehofa.